I Creams repertoar inngikk både sanger basert på tradisjonell blues, som for eksempel «Crossroads» og «Spoonful», og moderne blues, som på «Born Under a Bad Sign», og mer eksentriske sanger som «Strange Brew», «Tales of Brave Ulysses» og «Toad». Creams største hits var «I Feel Free» (11. plass i Storbritannia), «Sunshine of Your Love» (5. plass i USA), «White Room» (6. plass i USA), «Crossroads» (28. plass i USA) og «Badge» (skrevet sammen med George Harrison).